ΓΡΑΠΤΗ ΕΡΩΤΗΣΗ E-0373/00

υποβολή: Andre Brie (GUE/NGL) προς την Επιτροπή

(14 Φεβρουαρίου 2000)

Θέμα: Η διάθεση των ενισχύσεων των Διαρθρωτικών Ταμείων της ΕΕ βάσει του χαρακτηρισμού των περιοχών στα ανατολικογερμανικά κρατίδια οι οποίεςπάγονται στην οδηγία 92/43/ΕΟΚ

Επειδή η Γερμανία και κάποια μεμονωμένα ομόσπονδα κρατίδια δεν έχουν θέσει μέχρι στιγμής σε εφαρμογή την οδηγία 92/43/ΕΟΚ(1) του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, κινδυνεύουν ακόμη και τα ομόσπονδα κρατίδια της Γερμανίας που έχουν ανταποκριθεί σε αυτές τους τιςποχρεώσεις να αποκλεισθούν από τις ενισχύσεις των διαρθρωτικών ταμείων της ΕΕ. Το κρατίδιο του Μεκλεμβούργου Δυτ. Πομερανίας λ.χ. έχει χαρακτηρίσει εν τω μεταξύ 136 περιοχές 181.000 εκταρίων (7,9 % της συνολικής έκτασης του κρατιδίου) ωςπαγόμενες στην εν λόγω οδηγία. Για τα λιγότερο ανεπτυγμένα ιδίως ανατολικογερμανικά κρατίδια η δεδηλωμένη στάση της Επιτροπής θα σήμαινε τουλάχιστον την καθυστέρηση της καταβολής των ενισχύσεων στο πλαίσιο του στόχου 1 καθώς και των ενισχύσεων του ΕΓΤΠΕ. Κάτι τέτοιο θα είχε ιδιαίτερα αρνητικές συνέπειες, δεδομένων των σοβαρών οικονομικών και κοινωνικών προβλημάτων αυτών των περιφερειών.

Ποια μέτρα προτίθεται να λάβει η Επιτροπή, προκειμένου να μηνποστούν τα ανατολικογερμανικά κρατίδια που έχουν τηρήσει τιςποχρεώσεις τους σε σχέση με την εν λόγω οδηγία τις συνέπειες από τις παραλείψεις της ομοσπονδιακής κυβέρνησης και ορισμένων άλλων κρατιδίων;

Το θεωρεί η Επιτροπή αναγκαίο ή εφικτό να εξετάσει και να αποφασίσει τη διάθεση των ενισχύσεων κατά κρατίδιο ή κατά πρόγραμμα;

Γνωρίζει η Επιτροπή ότι τυχόν αρνητική της απόφαση δε θα είχε μόνο πολύ σοβαρές οικονομικές και κοινωνικές συνέπειες αλλά επιπλέον θα επέφερε μόνιμο πλήγμα στην περιβαλλοντική ευαισθησία των κατοίκων, ενώ μια θετική της απόφαση θα λειτουργούσε ως αναγνώριση της αξίας της ενεργού περιβαλλοντικής πολιτικής;

(1) ΕΕ L 206 της 22.7.1992, σελ. 7.

Απάντηση του κ. Barnier εξ ονόματος της Επιτροπής

(31 Μαρτίου 2000)

Το Αξιότιμο Μέλος του Κοινοβουλίου γνωρίζει ότι η κατάρτιση του πίνακα Natura 2000 των τοποθεσιών κοινοτικής σημασίας που καλύπτει επίσης τις τοποθεσίες πουπάγονται στην οδηγία 94/43/ΕΟΚ της 21ης Μαΐου 1992 σχετικά με την διατήρηση των φυσικών οικοτόπων καθώς και της άγριας χλωρίδας και πανίδας και της οδηγίας του Συμβουλίου της 2 Μαΐου 1979 για την διατήρηση των άγριων πτηνών(1) που έπρεπε να συναφθεί τον Ιούνιο 1998, καθυστέρησε από το γεγονός ότι αρκετά κράτη μέλη, ανάμεσα στα οποία και η Γερμανία, δενπέβαλαν τις απαιτούμενες προτάσεις. Η προθεσμίαποβολής των προτάσεων αυτών έληγε τον Ιούνιο του 1995.

Δεδομένης της καθυστέρησης που μεσολάβησε στον καθορισμό των προστατευομένων τόπων και με σκοπό να διασφαλιστεί ότι η Επιτροπή θα είναι σε θέση να εκπληρώσει τα καθήκοντα της σύμφωνα με το άρθρο 6 της συνθήκης ΕΚ, η Επιτροπήπενθύμισε επίσημα σε όλα τα κράτη μέλη, στις 23 Ιουνίου 1999, ότι ήσανποχρεωμένα να διασφαλίσουν ότι τα προγράμματα και σχέδιά τους ήσαν σύμφωνα μ’ αυτές τις δύο οδηγίες.

Στο μεταξύ, στη Γερμανία, τα κρατίδια συμπεριλαμβανομένου και του Mecklenburg-Δυτικής Πομερανίας όρισαν ορισμένους προστατευόμενους τόπους και ετοιμάζουν και άλλες κοινοποιήσεις.

Δεδομένων των νομικών διατάξεων, τα έγγραφα προγραμματισμού μπορούν να εγκριθούν μόνον εφόσον περιέχουν την επίσημη ανάληψηποχρέωσης των αρμοδίων γερμανικών αρχών για την εξεταζόμενη περιφέρεια ότι όλες οι δυνατές αρνητικές συνέπειες για τους προστατευόμενους τόπους ή αυτούς προς προστασία στο πλαίσιο της Natura 2000 θα αξιολογηθούν δεόντως και ότι θα ληφθούν τα κατάλληλα μέτρα. Σε κάθε περίπτωση, η Επιτροπή θα αξιολογήσει κάθε πλάνο ή πρόγραμμα σύμφωνα με το δικό του περιεχόμενο.

Στόχος της Επιτροπής είναι να προωθήσει την κοινωνικοοικονομική ανάπτυξη των επιλεξίμων περιοχών κατά τρόπο σύμφωνο με τις βασικές αρχές της βιώσιμης ανάπτυξης.

(1) ΕΕ L 103 της 25.4.1979.